CELEX: 62018TN0139
Language: hu
Date: 2018-02-21 00:00:00
Title: T-139/18. sz. ügy: 2018. február 21-én benyújtott kereset – Avio kontra Bizottság

23.4.2018   
            
            
               HU
            
            
               Az Európai Unió Hivatalos Lapja
            
            
               C 142/68
            
         2018. február 21-én benyújtott kereset – Avio kontra Bizottság
   (T-139/18. sz. ügy)
   (2018/C 142/87)
   Az eljárás nyelve: olasz
   
      Felek
   
   
      Felperes: Avio SpA (Róma, Olaszország) (képviselők: G. Roberti, G. Bellitti és I. Perego ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               érdemi intézkedésként semmisítse meg a vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet 8. cikkének (2) bekezdése szerinti, az M.7724. sz. „ASL/Arianespace” összefonódási ügyben az összefonódást a belső piaccal összeegyeztethetőnek nyilvánító 2016. július 20-i C(2016) 4621 final bizottsági határozatot;
            
         
               —
            
            
               pervezető intézkedésként hívja fel a Bizottságot az eljárási szabályzat 88. és 89. cikke, valamint 91. cikkének b) pontja alapján a jelen kereset III. részében felsorolt dokumentumok benyújtására;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A jelen kereset a vállalkozások közötti összefonódások ellenőrzéséről szóló, 2004. január 20-i 139/2004/EK tanácsi rendelet 8. cikkének (2) bekezdése szerinti, az M.7724. sz. „ASL/Arianespace” összefonódási ügyben az összefonódást a belső piaccal összeegyeztethetőnek nyilvánító 2016. július 20-i C(2016) 4621 final bizottsági határozat ellen irányul, amelynek nem bizalmas változatát 2017. december 11-én tették közzé.
   Keresete alátámasztása érdekében a felperes két jogalapra hivatkozik.
   
               1.
            
            
               a Bizottság nyilvánvaló értékelési hibát vétett, valamint megsértette a vizsgálati és indokolási kötelezettségét, amennyiben tévesen értékelte az Arianespace által indított hordozórakéták piacának lezárására vonatkozó kockázatot, különös tekintettel a kapacitásra, az ösztönzőkre és a versenyellenes hatásokra;
            
         
               2.
            
            
               a Bizottság nyilvánvaló értékelési hibát vétett, amennyiben nem írta elő kötelezettségek vállalását az Arianespace által indított hordozórakéták piaca vonatkozásában, különös figyelemmel az Arianespace-nél felmerülő érdekellentéthez kapcsolódó versenykockázatokra, valamint a bizalmas információk Arianespace és ASL közötti cseréjére vonatkozó kockázatra.